මේ ඉරහඳ පවත්නා දෙයකට ඔහුගෙන් පවතිනා අයට වලංගු වෙන ලෙසටද අන් කිසිවෙකුට වලංගු නැති ලෙසටද මෙම ගම වාසගම යම් රජකාලයකදී කොයි රජ කෙනෙකුටවත් එහි අනකදිවත් සැලකර සිටියහොත් උන් ඉල්ලන තනතුරක් දී උන් කී කරුණු ඉෂ්ට කර දෙන ලෙසටද මේ පියසෙන් කිසිම දෙයක් හින්න කර දෙන්නට බැරි ලෙසටද යම් රජ පෙරමුණකට හෝ රාජ සභාවට යාමට ගජලත් තොප්පියක්ද කෝප්ප හැට්ටයක්ද මේ වැර වේවැලක්ද හත්පොට මුතුමාලයක් පැලඳීමට අනද, ඔවුන් හට දළඳා මාලිගයේ වැඳීමට යන සෑම ගමනට ඇතින්නක් පිටින් සහ කැමැති වාහනයකින් පෙරට කොඩි කඩු කස හතර හතර සහ පංච ගීතයෙන් යෑමටද අණද අහරගොඩ ගම වාසගම වීමට එකී දුරයා පෙලපතින් අණ නැතිව විසීම බැරි බවද උන්ට වලංගු නැති අය එම පියසේ අකටයුතු කළහොත් තද අච්චු දෙන ලෙසටද රාජසිංහ රජතුමා විසින් රාජ සභාවේදී ඉහත කී විධාන දුරයාට කියවා සන්නස් කර දෙවා වදාරන ලදී.